מפת פוארטו ואראס
פוארטו ווארס Puerto Varas השוכנת למרגלות אגם יאנקיווה Llanquihue והר הגעש אוסרנו הפכה למקום פופולרי מאד בקרב המטיילים, עיירת נמל זו נמצאת כמרחק קצר צפונית לפוארטו מונט והיא משמשת מטיילים בסיס ליציאה לפארק ויסנטה פרס רוסאלרס ולעוד טיולים באזור כגון: טיפוס על הר הגעש אוסרנו, טיול למפלי פטרואה ומוקד הפלגות תיירותיות לברילוצ’ה.
הסביבה בה פוארטו ווארס נמצאת יפהפייה ובעונה התיירותית יש בעיירה אוירה מיוחדת מאד.
בתוך העיר יש תצפית יפה ומומלצת בשם סרו פיליפו.
הבית הכחול, מקום נחמד, המחיר כולל ארוחת בוקר.
כתובת: Manzanal 66 - corner Rosario
טלפון: 56-65-232904
הפארק הלאומי ויסנטה פרס רוסאלס Parque Nacional Vicente Perez Rosales
זהו הפארק הלאומי הראשון שהוקם בצ’ילה, גודלו עצום כ2.5 מיליון דונם ומסביב הכל ירוק עקב כמות המשקעים הגדולה שיורדת כאן ובמרכזו של הפארק אגם "כל הקדושים " lago todos los santos המרהיב ביופיו ובצבעיו.
במערב הפארק משלימים את כל התמונה היפה הזאת שני הרי הגעש אוסרנו ופונטיאגודו.
הדרך התיירותיות המדוברת לעבור מארגנטינה לצי’לה או יותר נכון מברילוצ’ה לפוארטו ואראס עוברת כאן בשייט על האגם בין העיירות פטרואה petrohue לבין peulla ,שתי עיירות אלו נמצאות כל אחת בקצה אחר של האגם .
ניתן לקנות כרטיסים בפוארטו ואראס או לחילופין בברילוצ’ה.
למי שלא בחר בדרך התיירותית יוכל להשאר יותר זמן בפטרואה ובכך להרוויח. המקום שליו ונעים.
ניתן לצאת למפלי פטרואה salto de petrohue שנמצאים כ- 6 ק"מ מהעיר, המקום יפהפה ובו מספר שבילים.
אם אתם כבר פה בקרו גם בפלאיה לארגה playa larga חוף נחמד עם חול שחור.
הר הגעש אוסורנו Volcan Osorno
2650 מ’ הוא גובהו של הר געש זה שמושך אליו מטפסים רבים שלרוב יוצאים דרך חברות טיולים המוציאות בקבוצות של שלושה אנשים ,
החברה דואגת לכל הציוד והטיפוס אורך כ12-14 שעות ומתחיל מ5 בבוקר ונגמר בסביבות 8 בערב.
הנופים מרהיבים ואוהבי הטיפוס לא יצאו מאוכזבים! המחיר הוא כ150 דולר ובשל מזג האויר הבעייתי לא תמיד ניתן להשלים את הטיול עד סופו ולכן חברות הטיולים מבטיחות החזר כספי של
חלק מהסכום , שימו לב מה אתם מקבלים!
כמובן שמטפסים מנוסים המגיעים עם ציוד יכולים לטפס בכוחות עצמם.
ניתן גם לצאת לטיולי רפטינג באזור, רפיד 3 ו-4 , המחירים נעים בין 35 -80 דולר.
האוטובוסים לא יוצאים מתחנה אחת אלא יש מספר תחנות בעיר לפי כל חברה.
היעדים רבים:
ואלדיביה - שעתיים וחצי.
סנטיאגו- 12 שעות.
פוארטו מונט - חצי שעה.
אוסורנו - שעה וחצי.
ברילוצ’ה- מפורט למעלה תחת אטרקציות.